User talk:Jithucgnr

അരീക്കര പത്തിശേരിൽ ശിവ ക്ഷേത്രം

പ്രശസ്തമായ പറയരുകാലാ ദേവിയുടെ മൂല സ്ഥാനമായ പത്തിശേരിയിൽ കുടുംബ ആസ്ഥാനത്ത് നൂറ്റാണ്ടുകൾ പഴക്കമുള്ളതും പടിഞ്ഞാറേയ്ക്ക് ദർശനമുള്ളതുമായ ക്ഷേത്രം. പടിഞ്ഞാറേയ്ക്ക് ദർശനമുള്ള ശിവ ക്ഷേത്രത്തിലെദേവ സങ്കല്പം വർദ്ധിതമായ ശക്തിയുള്ളതും ക്ഷിപ്ര കോപിയും, ക്ഷിപ്ര പ്രസാദിയും ആണെന്നാണ് വിശ്വാസം.അനുഭവവും അതു തന്നെ ക്ഷേത്ര പുനരുദ്ധാരണത്തിന് മുൻപ് പറയരുകാലാ ദേവീ ക്ഷേത്രത്തിൽ നടന്ന എല്ലാ ദേവ പ്രശ്നങ്ങളിലും,അമ്മയുടെ മൂലസ്ഥാനമായ പത്തിശേരിയിലെ ശിവ ക്ഷേത്രം പുനരുദ്ധരിക്കേണ്ടതിന്റെ ആവശ്യം വീണ്ടും വീണ്ടും തെളിയുകയുണ്ടായി. ക്ഷേത്ര പുനരുദ്ധാരണം തുടങ്ങാൻ വൈകിയപ്പോൾ ക്ഷേത്ര മുറ്റത്തെ കൂവള മരത്തിൽ ഭഗവാൻറെ വാഹനമായ നന്ദികേശന്റെ രൂപം വ്യക്തമായി തെളിഞ്ഞു വരികയും,ക്ഷേത്ര പുനരുദ്ധാരണം പൂർത്തിയാകാറായപ്പോൾ കൂവളം വേരോടെ പിഴുതു വീഴുകയും ചെയ്തു പ്രശസ്ത താന്ത്രികാചാര്യനായ അന്തരിച്ച ബ്രഹ്മശ്രീ പറവൂർ ശ്രീധരൻ തന്ത്രികൾ ഏറ്റവും ഒടുവിലായി പ്രതിഷ്ഠ (പുന:പ്രതിഷ്ഠ) നടത്തിയ ക്ഷേത്രം.ഏതാണ്ട് മുന്നൂറിലധികം ക്ഷേത്രങ്ങളുടെ താന്ത്രികാചാര്യനായിരുന്ന ശ്രീധരൻ തന്ത്രികൾ കഴിവതും പുതിയ താന്ത്രിക സ്ഥാനം ഏറ്റെടുക്കാൻ തയ്യാറാകാതിരുന്ന ഒരു കാലഘട്ടത്തിൽ, വളരെ സന്തോഷ പൂർവം പത്തിശേരിൽ ക്ഷേത്രത്തിൻറെ തന്ത്രിയാകാൻ തയ്യാറായി. ഈ ക്ഷേത്രം ഉത്തരോത്തരം പ്രശസ്തിയിലേക്ക് ഉയരുമെന്ന് അദ്ദേഹം പ്രവചിക്കുകയുണ്ടായി. അദ്ദേഹത്തിന്റെ കാല ശേഷം അദ്ദേഹത്തിന്റെ മകൻ ശ്രീ പറവൂർ രാകേഷ് തന്ത്രികളാണ് ക്ഷേത്രത്തിൻറെ തന്ത്രികൾ.

ഐതിഹ്യം : നൂറ്റാണ്ടുകളുടെ പഴക്കം ഈ ക്ഷേത്രത്തിന് ഉണ്ട് എന്നാണ് കരുതപ്പെടുന്നത് .അതി പുരാതനവും പ്രശസ്തവുമായ പത്തിശ്ശേരിൽ കുടുംബത്തിലെ അന്നത്തെ കാരണവർ (അദ്ദേഹത്തെ യോഗീശ്വരനായി കണ്ട് ആരാധിച്ചു വരുന്നു )തികഞ്ഞ ശിവ ഭക്തനും തപസ്വിയുമായിരുന്നു .അദ്ദേഹമാണ് ഒരു ചെറിയ ക്ഷേത്രം നിർമ്മിച്ച്‌,ശിവ പ്രതിഷ്ഠ നടത്തി ആരാധന തുടങ്ങിയത്.പിൽക്കാലത്ത് അദ്ദേഹത്തിൻറെ ഭക്തിയിലും തപോബലത്തിലും സംപ്രീതനായ ഭഗവാൻറെ ഇഷ്ടാനുസരണം ദേവീ സാന്നിധ്യം പത്തിശ്ശേരിയിൽ ഉണ്ടായി .പത്തിശ്ശേരിൽ എത്തിയ ദേവിയെ അവിടുത്തെ ആശ്രിതനായിരുന്ന ചെറുമൻ കാണുകയും ,വിവരം കാരണവരെ അറിയിക്കുകയും ചെയ്തു .സുന്ദരിയായ ഒരു സ്ത്രീയുടെ രൂപത്തിൽ ക്ഷേത്ര കുളത്തിൽ നിന്നും കുളിച്ചു കയറിയതായി ചെറുമൻ കണ്ട രൂപം ,ദേവിയുടെതാണെന്ന് കണ്ടറിയാൻ തപസ്വിയായ കാരണവർക്ക് പ്രയാസമുണ്ടായില്ല.തുടർന്ന് ദേവിയേയും പത്തിശ്ശേരിയിൽ തന്നെ കുടിയിരുത്തി ആരാധിച്ചു പോന്നു.പിൽക്കാലത്ത് ദേവിക്കായി പ്രത്യേക ക്ഷേത്രം നിർമ്മിച്ച്‌ അവിടെ പ്രതിഷ്ഠിച്ചു .അതാണ്‌ പ്രശസ്തമായ പറയരുകാല ദേവീ ക്ഷേത്രം. 1955 ൽ ഈ ക്ഷേത്രവും അതിനോട് ചേർന്ന 3 ഏക്കർ 85 സെൻറ് സ്ഥലവും നാട്ടുകാർക്കായി വിട്ടു കൊടുത്തു.ഇപ്പോൾ എട്ടു കരകൾ ചേർന്ന ഭരണ സമിതി ദേവീ ക്ഷേത്രത്തിൻറെ ഭരണം നടത്തുന്നു.എന്നിരുന്നാലും ദേവീ സാന്നിധ്യം ഇപ്പോഴും പത്തിശ്ശേരിയിൽ കൂടിയുണ്ട് എന്ന് ദേവ പ്രശനങ്ങളിൽ തെളിഞ്ഞതിനാൽ പത്തിശ്ശേരിയിലെ ക്ഷേത്ര സമുച്ചയത്തിൽ ദേവിയുടെ പ്രതിഷ്ഠയും ഉണ്ട്.

ശിവ ക്ഷേത്രവും ഏതാണ്ട് മൂന്നര ഏക്കർ സ്ഥലവും കുടുംബത്തിൻറെ പേരിൽ തന്നെ തുടർന്നും നിലനിൽക്കുന്നു.ദേവ പ്രശ്ന വിധിപ്രകാരവും, പറയരുകാലാ ദേവിയുടെ ആഗ്രഹമനുസരിച്ചും കൂവള മരത്തിൽ പ്രത്യക്ഷപ്പെട്ട നന്ദി കേശന്റെ രൂപത്തിലൂടെ ഭഗവാൻ സ്വയം വെളിപ്പെടുത്തിയ നിർദേശത്തിന്റെ അടിസ്ഥാനത്തിലും ,ശിവ ക്ഷേത്രത്തിൻറെ പുനരുദ്ധാരണം തുടങ്ങുകയും വളരെ മനോഹരമായ ഒരു ക്ഷേത്ര സമുച്ചയം നിർമ്മിച്ച്‌ 2011 മെയ്‌ 6 ന് മകയിരം നക്ഷത്രത്തിൽ പുന:പ്രതിഷ്ഠ നടത്തുകയും ചെയ്തു.

പ്രധാന പ്രതിഷ്ഠ : കൃഷ്ണ ശിലയിൽ തീർത്ത ശിവലിംഗം ഉപ ദേവതകൾ : ഗണപതി, ദേവി, യോഗീശ്വരൻ ,ബ്രഹ്മരക്ഷസ്സ്

ക്ഷേത്രത്തിലെ പ്രധാന വഴിപാടുകൾ

എല്ലാ മലയാള മാസവും ആദ്യ ശനിയാഴ്ച്ച വിശേഷാൽ മഹാ മൃത്യുഞ്ജയ ഹോമം നടക്കുന്നു. വമ്പിച്ച ഭക്ത ജന പ്രവാഹം ഇതിനുണ്ട്. നിത്യ പൂജ നടക്കുന്ന ക്ഷേത്രത്തിൽ അർച്ചന, പുഷ്പാഞ്ജലി, നീരാന്ജന, ശിവധാര, ദീപക്കാഴ്ച്ച, ദിവസപൂജ, ഗണപതി ഹോമം, കറുക ഹോമം, പിതൃപൂജ തുടങ്ങിയ പതിവു പൂജകൾ കൂടാതെ വിശേഷാൽ പൂജകളും വഴിപാടുകളും ഉണ്ട്

ക്ഷേത്ര ഭരണം

അരീക്കര പത്തിശ്ശേരിൽ ഫാമിലി ട്രസ്റ്റ്‌ ആണ് ക്ഷേത്രത്തിന്റെ മേൽനോട്ടം വഹിക്കുന്നത്.കൂടാതെ ക്ഷേത്രത്തിന്റെ ഭരണത്തിനായി ഒൻപതു പേരുള്ള ഒരു പ്രത്യേക ഭരണ സമിതി ഉണ്ട്. ഓരോ മൂന്നു വർഷങ്ങളിലും പുതിയ ഭരണ സമിതി നിലവിൽ വരും

Pathiseril Siva Temple